ཁ་ཉིན་ཞིག་ལ།བླ་བྲང་གི་ཨ་ཁུ་དཔལ་ལྡན་གྱི་བཀའ་སློབ་ཅིག་རང་རང་གི་དྲྭ་ཚོམས་ག་སར་གང་དུ་ཁྱབ་གདལ་དུ་འགྲོ་བཞིན་འདུག་པས།དེ་ལ་ཁོ་བོས་ཀྱང་རྣ་བ་གླགས་ཏེ་ཅུང་ཙམ་ཉན་པ་ན།འདུལ་བ་དང་མཐུན་པའི་གསུང་བཤད་ཧ་ཅང་ཡག་པོ་གསུང་འདུག་པར་མཐོང་།དེར་བརྟེན་མྱུར་དུ་གྲོགས་པོ་རྣམས་ལ་ཕར་བསྐུར་བ་ཡིན།འོན་ཀྱང་།ཁ་ཤས་ཀྱིས་སྐད་གསལ་པོར་གོ་གི་མི་འདུག་ཟེར་བ་སོགས་ལབ་གླེང་མང་དུ་བྱུང་བས།དེ་དག་ལ་ཕན་པའི་ཆེད་དུའང་ཡིན་མོད།གཙོ་བོ་ནི།དེང་སང་དགེ་སློང་ཚུལ་ཁྲིམས་དང་ལྡན་པ་ལས་ཚུལ་ཁྲིམས་འཆལ་བའི་མགོ་འཕང་ཇེ་མཐོར་འགྲོ་བཞིན་པ་དང་།དགོན་པ་ལ་ལར།དཔལ་འབྱོར་ཅུང་ཙམ་གྱི་ཆེད་དུ་ཚུལ་ཁྲིམས་འཆལ་བའི་མི་ལ་བསྟོད་བསྔགས་གཏོང་བཞིན་འདུག་པས།ཁོ་བོས་མ་བཟོད་ནས་འདི་དག་ཚར་གཅོད་པའི་ཕྱིར་དུ་ཆོས་ཀྱི་ཁུངས་དྲངས་པ་ཡིན་ན།